Държавен вестник, бр. 28, 2023 г., стр. 55

БРОЙ  28	
Д Ъ Р Ж А В Е Н  В Е С Т Н И К 	
СТР.  55  
. 5/5
стр
Заявление ЦРОЗ 5 за вписване на обстоятелства относно несъстоятелност съдържа полета, обединени в групи, в които данните се попълват както следва: 
1. група "Идентификация" със следните полета: 
а) поле "Идентификация", в което се посочват уникалният идентификационен код (ЕИК, БУЛСТАТ) и името/фирмата/наименованието на залогодателя, по чиято партида се заявяват за вписване обстоятелствата; 
б) В случаите, когато се заявява обявяване по залог, вписан преди 1 април 2023 г., в номер по ред се посочва номерът на разпореждането на първоначалното вписване в информационната система "Регистър на особените 
залози" (ИС "РОЗА"); 
2. група "Уточнение относно заявлението" със следните полета: 
а) поле "Допълнително заявление" за отбелязване наличието или липсата на допълнително заявление;  
б) поле "Вид на вписването" за отбелязване на първоначално вписване или промяна в обстоятелствата; 
3. група "Данни за заявителя" със следните полета: 
а) поле "Име", в което се посочва името на заявителя; 
б) поле "ЕГН/ЛНЧ/дата на раждане", в което се посочва единният граждански номер (ЕГН), личният номер на чужденец (ЛНЧ) или датата на раждане (за чуждестранни физически лица без ЕГН и ЛНЧ) на заявителя; 
в) поле "Постоянен адрес", в което се посочват държавата, населеното място, пощенският код, областта, общината, районът, жилищният комплекс, улицата, номерът на сградата, номерът на входа, номерът на етажа и 
номерът на апартамента, където е постоянният адрес на заявителя, когато заявителят няма ЕГН или ЛНЧ; 
г) поле "Качество на заявителя" за отбелязване на едно от следните качества: "длъжник", "залогодател", "заложен кредитор", "друго лице в предвидените по закон случаи" и "адвокат с изрично пълномощно". 
I. Раздел "Общ статус" обединява полета, съдържащи подлежащите на вписване обстоятелства относно индивидуализацията на залогодателя, групирани, както следва: 
1. група "Идентификация" съдържа единствено поле "Идентификатор", в което се посочва идентификаторът на залогодателя; 
2. група "Основни обстоятелства" със следните полета: 
а) поле "Име/фирма/наименование", в което се посочва името на физическото лице, съответно наименованието или фирмата на юридическото лице; 
б) поле "Правна форма", в което се посочва правната форма на юридическото лице, респективно се посочва, че залогодателят е физическо лице; 
в) поле "Изписване на чужд език", в което се посочва начинът, по който името/фирмата/наименованието се изписват на латиница (попълването на това поле не е задължително); 
г) поле "Адрес/седалище и адрес на управление", в което се посочват държавата, населеното място, пощенският код, областта, общината, районът, жилищният комплекс, улицата, номерът на сградата, номерът на входа, 
номерът на етажа и номерът на апартамента или на офиса; 
3. група "Специални условия" съдържа единствено поле "Специални условия", в което се посочват условията във връзка с учредяването, съществуването и прекратяването на залогодател - юридическо лице (попълването на 
това поле не е задължително); 
4. група "Заличаване на залогодателя" съдържа единствено поле "Заличаване на залогодателя", в което се отбелязва заявяването за заличаване на залогодателя. 
II. Раздел "Несъстоятелност" обединява полета, съдържащи подлежащите на вписване обстоятелства, групирани, както следва: 
1. група "Откриване на производство по несъстоятелност" съдържа единствено поле "Открито производство по несъстоятелност", в което се вписва датата на съдебното решение за откриване на производство по 
несъстоятелност; номер и вид на акта; съд, постановил акта; правно основание на акта; при заличаване на обстоятелството се вписват данни за акта на по-горния съд - номер и вид на акта; съд, постановил акта, с който се 
отменя изцяло или частично актът, с който е постановено вписването; в случай че се заявяват за вписване обстоятелства относно несъстоятелност на чуждестранно юридическо или физическо лице, се посочват държавата и 
приложимото право; 
2. група "Обявяване в несъстоятелност" съдържа единствено поле "Обявен в несъстоятелност", в което се вписва, че залогодателят е обявен в несъстоятелност и датата на съдебното решение за обявяване в несъстоятелност; 
вид на акта; съд, постановил акта; правно основание на акта; в този случай информационната система попълва в автоматичен режим след името/фирмата/наименованието на залогодателя добавката "в несъстоятелност"; при 
заличаване на обстоятелството се вписват данни за акта на по-горния съд - номер и вид на акта; съд, постановил акта, с който се отменя изцяло или частично актът, с който е постановено вписването; в случай че се заявяват 
за вписване обстоятелства относно несъстоятелност на чуждестранно юридическо или физическо лице, се посочват държавата и приложимото право. 
3. група "Електронен адрес за уведомяване по електронен път съгласно чл. 28б от Закона за особените залози и/или адрес на територията на страната за връчване на отказ" със следните полета: 
а) поле "Съгласие за получаване на отказ по електронен път", в което се посочва дали заявителят желае да получава от агенцията отказ по заявеното вписване/обявяване по електронен път; 
б) поле "Електронен адрес", в което се посочва адресът на електронна поща за получаване на отказ по заявеното вписване/обявяване от агенцията, ако заявителят е заявил съгласие за получаване на отказ по електронен път; 
в) поле "Адрес на територията на страната", в което се посочват името, съответно фирмата/наименованието на адресата, държавата, населеното място, пощенският код, областта, общината, районът, жилищният комплекс, 
улицата, номерът на сградата, номерът на входа, номерът на етажа и номерът на апартамента или на офиса. В това поле задължително се попълва адрес по местоживеене или седалище на заявителя, от който се установява 
компетентния окръжен съд при обжалване на отказ; 
4. група "Приложения" със следните полета: 
а) поле "Номер на предходно заявление", в което се посочва входящият номер на заявлението за вписване на същите обстоятелства с постановен отказ, от което се ползват вече представени документи; 
б) поле "Описание", в което се отбелязват приложените към заявлението документи; 
5. група "Подпис" съдържа единствено поле "Подпис", което съдържа подпис на заявителя; когато заявлението се подава по електронен път, това поле не се попълва.  
ІІІ.  Когато мястото за попълване на заявителите не достига, както и в случаите, когато в дадено поле мястото за заявяване на подлежащо на вписване обстоятелство е недостатъчно, се прилага допълнително съответната 
част от заявлението. 
Когато се заявява за вписване промяна на обстоятелство, при която вписаното обстоятелство вече не съществува, в образеца на заявление срещу съответното поле се отбелязва "Заличаване". 
ІV. Промяна в обстоятелствата се заявява за вписване, като в поле № 1 "Идентификация“ се посочват уникалният идентификационен код (ЕИК, БУЛСТАТ) и името/фирмата/наименованието на залогодателя, по чиято 
партида се заявяват за вписване обстоятелствата.  
Променените обстоятелства се посочват на съответните места в заявлението, а полетата, които се отнасят за обстоятелства, които не се променят, не се попълват. Когато се заявяват за вписване едновременно обстоятелства 
за заличаване и обстоятелства за вписване по едно основно поле, следва да се посочат първо обстоятелствата, които подлежат на заличаване със съответно отбелязване в полето за заличаване, след което се посочват 
обстоятелствата, чието вписване се заявява.  
  
 
Указания за попълване